CELEX: C2007/129/09
Language: ro
Date: 2007-06-09 00:00:00
Title: Cauza C-160/07: Acțiune introdusă la 22 martie 2007 — Comisia Comunităților Europene/Republica Portugheză

9.6.2007   
            
            
               RO
            
            
               Jurnalul Oficial al Uniunii Europene
            
            
               C 129/6
            
         Acțiune introdusă la 22 martie 2007 — Comisia Comunităților Europene/Republica Portugheză
   (Cauza C-160/07)
   (2007/C 129/09)
   Limba de procedură: portugheza
   Părțile
   
      Reclamantă: Comisia Comunităților Europene (reprezentanți: K. Simonsson și P. Andrade, agenți)
   
      Pârâtă: Republica Portugheză
   Concluziile reclamantei
   
               —
            
            
               constatarea faptului că Republica Portugheză nu a îndeplinit obligațiile ce îi revin în temeiul Directivei 95/21 (1), astfel cum a fost modificată ulterior [în special prin Directiva 2001/106] (2), prin netranspunerea în dreptul intern a prevederilor articolului 7b din Directiva 95/21, coroborat cu alineatul (3) din partea B a anexei XI la această directivă, precum și a prevederilor articolelor 9 alineatul (2) și 12 alineatul (1) din aceeași directivă — în ultima sa versiune, rezultată ca urmare a modificărilor introduse prin Directiva 2002/84 (3) — coroborate cu anexa VII la aceasta;
            
         
               —
            
            
               obligarea Republicii Portugheze la plata cheltuielilor de judecată.
            
         Motivele și principalele argumente
   Termenul pentru transpunerea Directivei 95/21 în dreptul intern a expirat la 30 iunie 1996. Termenul pentru transpunerea Directivei 2001/106 în dreptul intern a expirat la 22 iulie 2003. Termenul pentru transpunerea Directivei 2002/84 în dreptul intern a expirat la 23 noiembrie 2003.
   
      (1)  Directiva 95/21/CE a Consiliului din 19 iunie 1995 privind punerea în aplicare, în ceea ce priveşte navele care fac escală în porturile comunitare sau în apele care intră sub jurisdicţia statelor membre, a standardelor internaţionale privind siguranţa maritimă, prevenirea poluării şi condiţiile de viaţă şi de muncă de la bordul navelor (controlul statului de port) (JO L 157, p. 1).
   
      (2)  JO L 19, p. 17.
   
      (3)  Directiva 2002/84/CE a Parlamentului European şi a Consiliului din 5 noiembrie 2002 de modificare a directivelor privind siguranţa maritimă şi prevenirea poluării de către nave (JO L 324, p. 53).